Source: http://mikkeli.cloudnc.fi/fi-FI/Toimielimet/Kaupunkiympaumlristoumllautakunta/Kokous_2152019/Mikkelin_paikallisliikenteen_palvelutaso(22018)
Timestamp: 2019-11-20 15:25:31+00:00
Document Index: 15233489

Matched Legal Cases: ['§ 68', 'kko ', '§ 69', '§ 70', '§ 71', '§ 72', '§ 73', '§ 74', '§ 75', '§ 76', '§ 77', '§ 78']

Mikkelin paikallisliikenteen palvelutasosuunnitelman hyväksyminen | Mikkeli
Mikkelin paikallisliikenteen palvelutasosuunnitelman hyväksyminen
Kaupunkiympäristölautakunta, kokous 21.5.2019
§ 68 Mikkelin paikallisliikenteen palvelutasosuunnitelman hyväksyminen
MliDno-2018-600
Janne Skott, janne.skott@mikkeli.fi
Mikkelin paikallisliikenteen joukkoliikennekokonaisuutta kehitetään toimintaympäristön, palveluverkon, kaupunkirakenteen, tiestön ja maankäytön muutokset huomioiden. Mikkelin kaupunkistrategian 2018 - 2021 tavoitteet edellyttävät liikenteen osalta mm. joukkoliikennepalveluiden kehittämistä sekä liikennepäästöjen vähentämistä. Asiakaslähtöinen palveluiden kehittäminen antaa edellytykset käyttäjämäärien kasvulle, ja sitä myötä yksityisautoilun vähentämiselle.
Joukkoliikenteen matkustajamäärät erityisesti paikallisliikenteessä ovat kasvaneet huomattavasti viime vuosina koululaisten maksuttoman Waltti-joukkoliikenneliikenneratkaisun seurauksena, joten palvelun painopistettä on ohjattava niille reiteille ja ajankohdille, joissa tarve on suurin. Palveluliikenne (Moppe) tarjoaa reittisidonnaista liikennettä yksilöllisempää palvelua ja väestön ikääntyessä palveluliikenteen tarve lisääntyy. Palveluliikenne mahdollistaa matkojenyhdistelyn sekä joukkoliikennepalveluiden tuottamisen vähäisemmän kysynnän alueille.
Mikkelin paikallisliikennettä on tarve uudistaa reitti- ja vuorotarjonnan osalta. Kyytineuvo on päivittänyt vuodelta 2015 olevan paikallisliikennealueen joukkoliikennesuunnitelman ja laatinut suunnitelman Mikkelin kaupungin paikallisliikenteen joukkoliikennepalveluista 1.5.2020 alkaen. Suunnitelmassa esitetään Liikenneviraston ohjeistukseen perustuen uudet kaupunkimaisen paikallisliikennepalvelun palvelutasotavoitteet. Palvelutasotavoitteissa määritetään liikenteen laatutaso sekä määrälliset kriteerit liikennöintiajan sekä liikenteen vuorotarjonnan osalta. Palvelutasosuunnitelman perustana ovat nykyisen liikennetarjonnan ja matkustajamäärien analysointi sekä asukaskyselyn kautta saatu palaute. Tältä pohjalta on uudistettu paikallisliikennealueen linjastoa sekä vuorotarjontaa.
Tällä hetkellä kantakaupungin alueella liikennöi 8 paikallisliikenteen linjaa (1A1B, 2, 3, 4, 5, 6, 7, 10) sekä kaksi Moppe-palveluliikenteen linjaa. Uudessa reitti- ja vuorosuunnitelmassa nykyistä linjastoa muutetaan lähes kaikilla linjoilla. Reittiä uudistetaan Tuppuralassa, Tupalassa, Silvastissa sekä Karkialammmen alueella. Linjastojen reittejä yksinkertaistetaan ja pyritään selkeyttämään reittien ajonsuuntien suhteen. Säännöllinen paikallisliikennevuorojen linjasto poistuisi Pursialan, Moison, Karkialammen sekä Huuhkajankadun alueilta vähäisen matkustajamäärän vuoksi. Näille alueille joukkoliikennepalvelu tarjotaan palveluliikenteen muodossa. Palvelutasoa nostetaan vuoro- ja reittitarjontaa lisäämällä Kalevankankaan koulun ja Stadiumin sekä Urpolan koulun ja Xamkin alueille. Linjaston aikataulurakennetta on uudistettu bussireittien aikataulussa pysymisen ja vaihtoyhteyksien turvaamiseksi. Bussireittien vaihtoyhteydet ovat edelleen keskustassa torin laidalla. Käytössä on peruskoulujen lukuvuotta mukailevat talvi- ja kesäkausi. Kesäkaudella vuorotarjonta on vähäisempi. Uusi palvelutasosuunnitelma toteutuisi liikennöintikaudelle 1.5.2020 alkaen, jolloin uusi liikennöintisopimuskausi alkaa.
Palvelutasosuunnitelman toteuttaminen vaatii nykyistä paikallisliikenneverkostoa suuremman ajoneuvomäärän, joten sillä on kustannuksia korottava vaikutus. Kustannusvaikutusten suuruus selviää kilpailutuksen myötä.
Palvelutasokuvaus sekä linjakuvaukset liitteenä.
Kaupunkiympäristölautakunta hyväksyy suunnitelman Mikkelin kaupungin paikallisliikenteen joukkoliikennepalveluista 1.5.2020 alkaen, sekä oikeuttaa palvelualueen tekemään pieniä muutoksia suunnitelmaan ja sen toteuttamiseen.
Keskustelun aikana Kerttu Hakala esitti, että palvelutasolle V muutetaan palveluväliksi arkisin klo 18 jälkeen 120 min. Anni Pylvänäinen kannatti Kerttu Hakalan esitystä.
Puheenjohtaja totesi, että keskustelun aikana oli tehty esittelijän päätösehdotuksesta poikkeava esitys, jota oli kannatettu, joten asiasta oli äänestettävä. Äänestys suoritetaan kättennostoäänestyksenä. Esittelijän päätösehdotusta kannattavat äänestävät jaa ja Kerttu Hakalan vastaesitystä kannattavat äänestävät ei. Lautakunta hyväksyi yksimielisesti esityksen kättennostolla tapahtuvasta äänestyksestä.
Suoritetussa äänestyksessä annettiin 11 jaa ääntä (Vesa Himanen, Hannu Tullinen, Jaakko Väänänen, Jaana Strandman, Jaana Vartiainen, Keijo Siitari, Mali Soininen, Marita Hokkanen, Marja Kauppi, Markku Himanen ja Paavo Puhakka) ja 2 ei ääntä (Kerttu Hakala ja Anni Pylvänäinen).
Puheenjohtaja totesi esittelijän esityksen tulleen hyväksytyksi.
Joukkoliikenneinsinööri Liisa Heikkinen
Liite Kyltk Palvelutaso.pdf (pdf, 1987 kt)
Liite Kyltk Linjakuvaukset.pdf (pdf, 1673 kt)
§ 69 Paikallisliikenteen ja palveluliikenteen kilpailutus
§ 70 Mikkelin kaupungin rakennusten kiinteistöjen- ja pihojenhoidon kilpailutus
§ 71 Mikkelin kaupungin rakennusten kiinteistöjen- ja pihojenhoidon kilpailutus, oikaisuvaatimus
§ 72 Saimaan vesiliikenteen kehittämishankeeseen osallistuminen
§ 73 Leikkipaikan käyttötarkoituksen muuttaminen
§ 74 Pölytyspesät Mikkelin kaupungin omistamalla puistoalueella
§ 75 Mikkelin kaupungin 1. kaupunginosan (Savilahti) korttelia 17 koskeva asemakaavan muutos / Vankilan myymälä
§ 76 Mikkelin kaupungin 5. kaupunginosa (Nuijamies) / Nuijamiehen asuinalue osa II
§ 77 Itäisen aluekoulun sijainti, kaupunkiympäristölautakunta
§ 78 Lausunnon antaminen eduskunnan oikeusasiamiehelle kaavoitusinsinöörin lausunnosta tehdyn kantelun johdosta